b'\n_START_ARTICLE_\nEndoparazit\n_START_PARAGRAPH_\nEndoparazit je zajedavec, ki \xc5\xbeivi v notranjosti gostitelja. Endoparaziti so organizmi, ki \xc5\xbeivijo v telesu gostitelja, mu zni\xc5\xbeujejo odpornost, lahko pa so tudi odgovorni za huda obolenja. Endoparaziti \xc5\xbeivijo v krvnih \xc5\xbeilah, v notranjosti in na stenah \xc4\x8drvesja, v \xc5\xbeol\xc4\x8dnih poteh ter v mi\xc5\xa1i\xc4\x8dnem in \xc5\xbeiv\xc4\x8dnem tkivu. Imajo odporno telo na prebavne sokove v \xc4\x8drevesju; odporni so na proti protitelesa v gostiteljevi krvi; nekateri imajo tudi kavelj\xc4\x8dke oz. pripomo\xc4\x8dke za prisesavanje in priterjevanje na steno \xc4\x8drvesja. \xc4\x8clovek notranje zajedalce vnese z umazanimi rokami ali s premalo umito oziroma neustrezno pripravljeno hrano. Gostitelju odjedajo hrano, pijejo telesne, vitalne sokove ali uni\xc4\x8dujejo celice in organe oziroma uni\xc4\x8dujejo dele njegovega telesa. Na gostitelju se dobro prilagodijo, saj jim ta zagotavlja vir hrane. Endoparaziti se prena\xc5\xa1ajo iz \xc5\xbeivali na \xc4\x8dloveka in obratno, lahko pa tudi iz \xc4\x8dloveka na \xc4\x8dloveka. Nekateri paraziti \xc5\xbeivijo samo v dolo\xc4\x8deni vrsti gostitelja, drugi za svoj razvoj potrebujejo ve\xc4\x8d gostiteljev._NEWLINE_Parazitizem je ena najbolj raz\xc5\xa1irjenih oblik vzdr\xc5\xbeevanja organizmov, kjer en partner \xc5\xa1koduje drugemu.\n_START_SECTION_\nPra\xc5\xbeivali\n_START_PARAGRAPH_\n(bi\xc4\x8dkarji, amebe, trosovci, migetalkarji)_NEWLINE_So enoceli\xc4\x8dne \xc5\xbeivali, ki \xc5\xbeivijo prosto v naravi, predvsem blizu vode. \xc5\xa0irijo in prena\xc5\xa1ajo se s fekalno in oku\xc5\xbeeno vodo ter \xc5\xbeivili. Obi\xc4\x8dajno se razmno\xc5\xbeujejo nespolno (z delitvijo, brstenjem), mo\xc5\xbena je tudi menjava spolnega in nespolnega razmno\xc5\xbeevanja. Pra\xc5\xbeivali, ki parazitirajo v \xc4\x8dloveku, delimo na parazite telesnih votlin ( prebavni in urogenitalni trakt) in parazite krvi ter tkiv. Za te parazite je zna\xc4\x8dilno, da se v gostitelja razmno\xc5\xbeujejo, ter povzro\xc4\x8dajo bolezni ko so: tripanosomoza, malarija (bolezni lahko povzro\xc4\x8dita smrt),\n_START_SECTION_\nValjasti in ploski \xc4\x8drvi\n_START_PARAGRAPH_\n(gliste, trakulje, metljaji)_NEWLINE_So ve\xc4\x8dceli\xc4\x8dne \xc5\xbeivali, velike nekaj milimetrov do nekaj metrov, \xc5\xbeivijo prosto v naravi lahko pa se prilagodijo na parazitski na\xc4\x8din \xc5\xbeivljenja v ljudeh, \xc5\xbeivalih ali rastlinah. Pri ljudeh in \xc5\xbeivalih se nahajajo v prevbavnem traktu, drugih telesnih votlinah, organih oz. tkivih ali krvi. Znaki bolezni so razli\xc4\x8dni in odvisni od \xc5\xa1tevila parazitov, izlo\xc4\x8danja strupov ali povzro\xc4\x8ditve problemati\xc4\x8dnih reakcij.\n_START_SECTION_\nPosledice, ki jih povzro\xc4\x8dajo endoparaziti:\n_START_PARAGRAPH_\nEndoparaziti povzro\xc4\x8dajo naslednje bolezni oz. obolenja: malarija, hiranje, razjede na \xc4\x8drvesju, drisko, obolenja vitalnih organov, mi\xc5\xa1ic, zastrupitve krvi, \xc5\xbeiv\xc4\x8dna obolenja, depresijo,smrt itd.\n_START_SECTION_\nZa\xc5\xa1\xc4\x8dita pred endoparaziti\n_START_PARAGRAPH_\nZanesljive za\xc5\xa1\xc4\x8dtite pred endoparaziti ni, se pa tveganja z oku\xc5\xbebami zmaj\xc5\xa1ajo, \xc4\x8de poskrbimo za preventivno za\xc5\xa1\xc4\x8dito (cepljenje), skrb za higieno, u\xc5\xbeivanje neupore\xc4\x8dne hrane in vode, izogibanju tesnega stika s sluznicami hi\xc5\xa1nih ljubljen\xc4\x8dkov itd.\n_START_SECTION_\n\xc5\xa0irjenje endoparazitov:\n_START_PARAGRAPH_\nParazitske bolezni se \xc5\xa1irijo in jih ni mogo\xc4\x8de popolnoma zatreti. Na \xc5\xa1irjenje lahko vpliva gospodarska nerazvitost, slabe higienske razmere, pomanjkanje zdravil, \xc5\xa1tevilna potovanja ljudi v tropske in subtropske kraje, (pomanjkanje znanja o za\xc5\xa1\xc4\x8diti pred zajedavci), vedno ve\xc4\x8dja odpornost parazitov na zdravila in insekticide ter onesna\xc5\xbeeno okolje ( \xc5\xa1kodljive snovi iz okolja slabijo \xc4\x8dlovekov imunski sistem, zaradi tega je \xc4\x8dlovek bolj dovzeten na oku\xc5\xbebe s paraziti).'